**Урок теми:** Этем тени ĕçпе паха

Елизавета Осипова çырнă « Пахчари хÿшĕ» калав тăрăх

Урок эпиграфĕ: «Ĕçрен ан хăра, вăл хăй санран хăратăр»

Урок тĕсĕ:  килти вулав урокĕ

Урок форми: урок инсценировка

**Харкамăн пĕлÿ илмелли тĕллевĕсем:**

1.Ĕçре кăмăл пуянланнине, ăс çивĕчленнине, туслăх çуралнине туйса илме пултарни

2.Ĕçлекен çын хисеплĕ пулнине курни

3.Ĕçрен пăрăнманни, ăна вĕçне çитиччен пурнăçлани, чун çирĕплĕхне аталанма пулăшнине ăша хывни

**Предметăн ятарлă илмелли тĕллевĕсем:**

1.Хайлав темине, проблемине ,тĕп шухăшне палăртма пĕлни

2.Сăнарсен уйрăмлăхне курма пĕлни

3.Хайлав тытăмне йĕркелеме пĕлни

**Предметăн пĕрлĕхлĕ тĕллевĕсем:**

1.Харкам тĕллĕн, мăшăррăн, ушкăнпа ĕçлесе кирлĕ информаци тупма пĕлни

2.Илнĕ информаципе пĕтĕмлетÿ тума ,çĕнĕ ăслайсемпе ĕçлеме хăнăхтарни

3.Ачасен ăс-тăнне, шухăшлавне, кăмăл-туртăмне аталантарни

**Лексика материалĕ :** катмак-мотыга, хÿшĕ- шалаш, ÿпле,хÿтлĕх, им-çам-удобрени

**Литература теорийĕ:** калав-пурнăçра пулса иртнĕ пĕр-пĕр ĕçе сăнлакан литература хайлавĕ

сюжет- -ĕçсем пĕрин хыççăн тепри аталанса пыни

эпиграф-хайлавăн тĕп шухăшне сăнласа пама лартнă цитата

**Урокра усă курмалли меслетсемпе мелсем:** учитель сăмахĕ, инсценировка, цифрограмма, рольсем тăрăх вулани, ваттисен сăмахĕпе ĕçлени, эпиграфпа ĕçлени, пĕчченшерĕн, икшерĕн, ушкăнсемпе ĕçлени, Инсерт(саспа хăвăрт вуласси), кластер, « тĕс+ кăмăл+ĕç» усă курса сăнарсене танлаштарни, видеоролик , ыйту-хурав, шырав(клоуз-тест), фишбоун( пĕчĕк проект), синквейн, тав хучĕ, словарь ĕçĕ

**Кирлĕ хатĕрсем:**  презентаци, компьютер, проектор,цифрограмма . фишбоун схеми, карточкăсем(клоуз-тест валли), пахча çимĕç ÿкерчĕкĕсем

Технологисем: 1. Сывлăха сыхлас технологи(«Чăпар чăх», Су-джок)

2. Критикăлла шухăшлав технологийĕ

3.Информаципе коммуникаци технологийĕ

4.Диалог технологийĕ

5.Тĕпчевпе шырав технологийĕ

6. Проект технологийĕ

Урок юхăмĕ

**І. *Урока кăсăклантарса яни(3 мин.)***

**1. Учитель.**

**Кинеми ролĕнче:**

Матви! Матви! Темшĕн сас паракан çук. Пахчара курăнмасть.Ĕнер кунтах ĕçлетчĕ-çке. Мĕн пулнă-ши вара унпа ?

**Учитель:** Эсир курман-и, ачасем?

**Натюш:** Пирĕн асатте пульницăра выртать

**Кинеми:** Ун вырăнне пахчара кам ĕçлĕ ĕнтĕ халь?

**Пурте:** Эпир хамăрах ĕçлетпĕр!

**Кинеми:** Маттур вара эсир, пысăк ĕç шанса панă сире!

Тăрăшса ĕçлĕр! Аслаçу ятне ан ярăр!

Тухса каять

**Учитель(тумне улăштарать) кĕрет.**

Ырă кун пултăр пурне те,сывлăх сунатăп, ачасем, пĕр-пĕрин çине ăшă кăмăлпа пăхса илетпĕр те ларатпăр, паянхи урока пуçлатпăр.

Ачасем, çулпа пынă чухне эсир калаçнине илтрĕм. Мĕнле ĕç пуçарнă вара эсир?

**Натюш:** Пире анне купăста пахчине ĕçлеме ячĕ.

Эсир мана та хăвăрпа ĕçлеме йышăнатăр-и?

**Пурте:** Йышăнатпăр.

**2.Урокăн темипе тĕллевне палăртасси(2 мин.)**

**Учитель:** Ачасем, экран çинче **цифрограмма** . Мĕн çырнă-ши унта? Вуласа пĕлер-ха. Ăна тĕрĕс вуласан паянхи **урокăн темине** пĕлме пултаратпăр.

**Ачасен хуравĕ.** Этем тени ĕçпе паха (Человек славен трудом)

Тетрадьсене уçатпăр та çырса хуратпăр

**Нарăс уйăхĕн 24-мĕшĕ.**

**Этем тени ĕçпе паха**

**Учитель:** Çак ваттисен сăмахĕ хăш калавпа килĕшсе тăрать? Ăна кам çырнă?

**Ачасем:** «Пахчари хÿшĕ»Е. Осипова**(слайд)**

**Учитель:** Кашни çынна ĕç кирлĕ. Çын тени ĕçĕпе хисеплĕ пулма пултарать-ши?

**Ачасем:** Пултарать. Ĕçрен ан хăра , вăл хăй санран хăратăр.

**Учитель:**Çак шухăша уçса парас тесен мĕн тумалла-ха пирĕн урокра?

**Ачасем:** Содержанине аса илмелле, вуламалла, калавпа ĕçлемелле,

сăнарсене пăхса тухмалла, калавăн тĕп шухăшне ăнланмалла

хайлавăн тытăмне йĕркелемелле,пĕр-пĕрин ĕçĕсемпе паллашмалла

**3.Урокăн темипе ĕçлени (15 мин.)**

**Учитель:** Айтăр вара , ачасем, кайрăмăр пахчана. Мĕнле ĕçлетпĕр- туслă (**Су-джок- пĕр-пĕринпе алă çупни)**

**Натюш:** Пĕлетĕр-и, ачасем, айтăр çак купăстана кĕркуннечченех хамăр пăхса ÿстерер.

**Витек:** Мĕнле хамăрах?

**Натюш:** Çаплах, Хамăрах шăваратпăр, хамăрах çумлатпăр. Кĕркунне ÿстернĕ купăстана столовăйне илсе кайĕç, хĕлĕпе тутлă апат пĕçерĕç.

**Микул:** Çынсем пире ăшă сăмах калĕç, лайăх вĕт!

**Пурте:** Лайăх!

**Учитель:** Ачасем, купăстана ÿстерме хавас пулнишĕн, пысăк ĕмĕт тытнишĕн эпĕ те савăнатăп. Купăста пирĕн организма мĕнле усă пама пултарать-ши?Атьăр итлесе пăхар! (видеомост- медсестра)

**Учитель:** Купăстара С витамин нумай, апла пулсан-ÿстерес, çитĕнтерес!

Ĕçе пуçăнма мĕн кирлĕ-ха, ачасем?

**Ачасем:** Ĕç хатĕрĕсем

**Учитель:** Ăçта вара вĕсем?

**Ачасем:** Купăста йăранĕсен вĕçĕнче пысăках мар хÿшĕ пур.

**Учитель:** Мĕн вăл хÿшĕ?

**Хÿшĕ**-ÿпле, хÿтлĕх, шалаш**(слайд)**

**Учитель:** Атьăр-ха ĕç хатĕрĕсене илер.

**Ачасем:** Кĕреçе, к**атмак**-мотыга, лейка, витре,наçилкка, пĕчĕк кĕреçе, кĕрепле.

**Учитель:** Ачасем, вĕсем мĕн –мĕн ĕçленине вуласа пĕлер(рольсем тăрăх)

**Ачасем: Лайăхрах ĕç хатĕрĕсене илсе туссем ĕçе пикенчĕç……**

**Учитель:** Каласа тухар: çум курăкран тасатаççĕ, кăпкалатаççĕ, çемçетеççĕ,шăвараççĕ, **им-çамлаççĕ**- апатлаççĕ **(слайд)**

**Учитель:** Питĕ тăрăшса ĕçлерĕр,маттур. Ытла та кÿренмелле пулса тухать тепĕр чухне пурнăçра…Мĕнле йăнăш турĕç-ши ачасем?

**Ачасем:** Ытлашши тислĕк хурса çунтарса яраççĕ.50 тĕп купăста пĕтет. Ĕç майне пĕлмеççĕ**.**

**Учитель: Эсир вĕсен вырăнĕнче мĕн тунă пулăттăрччĕ?**

**Ачасем:** Аслисенчен ыйтăттăмăрччĕ.

Учитель: Ыйтса пăхар-ха, вĕсем мĕн сĕннĕ пулĕччĕç?(видеомост –агроном)

**Учитель: Мĕн тумалла ĕнтĕ халь?**

**Ачасем:** Çĕнĕрен лармалла. Пулăшу кирлĕ**.( физкультура саманчĕ «Чăпар чăх»- пуç мимине кислородпа пуянлатни)**

**Учитель:** Камсем пулăшу пама килĕшеççĕ-ши? Вуласа пĕлер-пурте харăс вулаççĕ(158стр.)

**Учитель:** Пулăшу пама хăш класри ачасем килĕшрĕç?

**Ачасем:** 7-мĕшсем: Света, Лĕва, Толя, Аля, Лариса,

**Учитель:** Мĕне кура вĕсене тĕрлĕ тĕспе уйăрнă?**(слайд)**

**Ачасем:** Ĕçне тата кăмăлне кура

**Учитель:** Вуланă текстра Света çинчен мĕн пĕлтĕмĕр?

**Ачасем:** Света вĕсене пулăшма килнĕ. Пĕччен мар, хăйĕн класри ачасене те илсе килнĕ. Ырă кăмăллă , ĕçчен, ачасем.

Натюш-бригадир. Ачасене пахчана ĕçлеме ертсе килнĕ, шанчăклă, сăпайлă, ăшă кăмăллă, ырă, ĕçчен, хастар.

**Учитель:** Ку ĕçе клоуз-тест теççĕ. Мĕн тума хушать? Сиктерсе хăварнă глаголсене тĕрĕс вырнаçтарса лартсан эпир камăн ĕçĕсем пулнине тавçăрса илмеллех.

**Клоуз-тест- текста тĕрĕс йеркелесси (икшерĕн ĕçлеççĕ)**

Сасартăк Натюш тăпах чарăнса …… Пĕр рете тахăшĕ ячĕшĕн кăна çумлакалам пекки …. Йыт пыршине те, пиçене те çиелтен çеç тата-тата …, тымарĕсем çаплипех тăрса …..Хушшăн-хушшăн çум курăкне пачах та ….., ăна кăшт-кашт катмакпа…….. та, тăпрапа витенçи ……. Апла пулин те çум курăкĕ пуçне ……, ним пулман пекех….

**Усă курмалли сăмахсем:** тунă, тăчĕ, илнĕ татман, юлнă, тунă, çĕкленĕ, каскаланă,ларать.

**Ачасем вулаççĕ**

**Учитель:** Сиктерсе хăварнă сăмахсене лартса тухрăмăр Камăн ĕçĕсем-ши ку?

**Ачасем:** Толя! Ĕçе çиелтен тума юратать,юлхав, тÿрккес, çиллес, шанчăксăр, кутăн,усал.

**Учитель:** Сашăна вара мĕншĕн тĕксĕм тĕспе палăртнă?

**Ачасем:** Ĕçрен пăрăнса çÿреме юратать.Мăн кăмăллă, кахал, ачаш,анчах кайран пĕрле ĕçлеме пуçлать


**Учитель:**Сирĕн хушăра ун пеккисем пур-и?

**Учитель:** Ачасем, мĕнле ĕçсем туса ирттертĕмĕр-ха?

Ачасем: Темине палăртрăмăр,хайлав содержанине аса илтĕмĕр, сăнарсене хак патăмăр….

Учитель:Халĕ пĕлĕве фишбоун мелĕпе тĕрĕслесе илер. **Сирĕн хайлав тытăмне тĕрĕс палăртмалла- калаври ĕçсене пĕр тĕвве çыхмалла(ушкăнпа ĕçлени)**

**Учитель:** Аса илер-ха: калав, сюжет, тытăм(композици)-хайлавăн сыпăкĕсемпе пайĕсене пĕрлештерсе тăракан пĕр пĕтĕм çыхăну



Пуçĕнче-***тытăм ,*** вĕçĕнче- ***темăпа шухăша уçса пама кирлĕ пайсене, сăнарсене пĕр-пĕринпе пĕтĕмĕшлĕн çыхăнтарни***

Ĕç умĕ - Верук аппа ĕç хушни

Ĕç пуçламăшĕ - купăста пахчине çитни

Ĕç аталанăвĕ - ачасен пахчари ĕçĕсем

Ĕç хĕрсе çитни - Толя Сашăна кÿрентерни

Ĕç вĕçленĕвĕ - пахчаçăсене пухăва чĕнни

**Учитель:** Пурте тĕрĕс йĕркелерĕр. Доска çинчи эпиграфа пăхар-ха. Ачасем ĕçрен хăрарĕç-и?

**Ачасен хуравĕ** Çук. Хăйсен умне лартнă тĕллеве пурнăçларĕç-и? Эпир те хамăр ума лартнă тĕллеве пурнăçларăмăр-и? Мĕн пулчĕ? Мĕн пулмарĕ?

Ачасем: Ăнăçлă пурнăçларĕç. Тем пысăкăш купăста çитĕнтерсе колхозниксене савăнтарчĕç.

Учитель: Хăйсен савăнăçне ăçта тупрĕç?

Ачасем: Ĕçре тупрĕç, ырă ятлă, хисеплĕ пулчĕç.Эсир те паян тăрăшса ĕçлерĕр(доска çинче- Хĕвел те паян сирĕншĕн хăйĕн пайăркисене савăнса çĕр çине сапаларĕ.

**4.Рефлекси**

Апла пулсан калава мĕнле сăмах шăнăрласа тăрать-ши?

Ачасем:Ĕç

Учитель: Халĕ çак сăмахпа синквейн çыратпăр.

**1 рефлекси- синквейн**

ĕç

усăллă, хаваслă

савăнтарать, тăрантарать, илемлетет

Ĕç çынна савăнтарать, сиплĕ çимĕçпе тăрантарать

Пурнăç

Ахальтен мар Чăваш ен пуçлăхĕн Указĕпе килĕшÿллĕн-2016 çула Ĕç çыннин çулталăкĕ пулма палăртнă. Ачасем, эсир хальлĕхе пĕчĕк ĕçченсем çеç-ха,сирĕн халь тĕп ĕç- вĕренÿ, Малашне ÿссен кам пуласси çинчен те шухăшламалла. Саша Чернов комбайнер пуласшăн.Алăра ĕç пултăр, пуçра ăс пултăр теççĕ ваттисем.

**Учитель:** Халĕ Абрам Петровича сăмах

**Председатель:** Тавтапуç сире, ачасем! Чун-чĕререн савăнма пултаратпăр эпир сирĕнпе, пирĕн шанчăклă пĕчĕк тусăмсем!

**Натюш тухать. Учитель Натюша Тав хучĕ парса чыслать**

**5-мĕш класра вĕренекенсене**

**урокра хастар ĕçленĕшĕн**

**тав сăмахĕ тата парне парса чыслатăп.**

**Малашне те хастар, ĕçчен пулма, вĕренÿре «4», «5» паллăсем илме çирĕп сывлăх сунатăп.**

**Урока ирттерекенĕ: Р.С.Теплова**

**Аслă Чак -2016 ç.**

**2 рефлекси**

Учитель: Сире урок килĕшрĕ-и?

Ачасем: пас пÿрнепе кăтартаççĕ: 👍 👍 👍çÿлелле –килĕшрĕ, аялалла-çук

Ачасем, пирĕн урок вĕçленсе пырать.

**3 рефлекси тĕкĕрĕ**

Паянхи урок мĕнле кăмăл çуратрĕ? (хаваслă)

Мана ытларах урокра çакă…………килĕшрĕ(туслă ĕслени)

Урокра çакăн пек …….. çуралчĕ (купăста ÿстернĕ çĕре хутшăнма кăмăл çуралчĕ)

**4.Киле ĕç.**

1. Ĕç çинчен ваттисен сăмахĕсем туп.

2. 👍Хайлав тăрăх ÿкерчĕк ту.

3. Купăста çинчен ăслав çыр.

Тавах манпа урок ирттернĕшĕн (алă çупатăп, вĕсем те алă çупаççĕ)

👍

👍